APSTIPRINU
 Sabiedrības ar ierobežotu atbildību “LDZ CARGO” 
valdes priekšsēdētājs R.Freimanis
(parakstīts ar drošu elektronisko parakstu un satur laika zīmogu)


Elektroniskās izsoles (Id.Nr. REAL 2026/19) noteikumi
[bookmark: _Hlk158894429]melno un krāsaino metāllūžņu pārdošanai

1. Vispārīgie noteikumi
1.1. Izsoles noteikumi (turpmāk – Noteikumi) nosaka kārtību, kādā tiek organizēta sabiedrībai ar ierobežotu atbildību “LDZ CARGO”, reģistrācijas Nr.40003788421, juridiskā adrese Dzirnavu iela 147 k-1, Rīga, LV-1050, Latvija (turpmāk – Pārdevējs) komercdarbībā izmantošanai nederīgu melno un krāsaino metāllūžņu izsole (turpmāk – Izsole).
1.2. Pārdošanas veids - elektroniskā izsole ar augšupejošu soli.
1.3. Izsole tiek organizēta elektroniskajā izsoles vietnē http://auctioncargo.ldz.lv (turpmāk – EIV).
1.4. Izsoles organizētājs ir Pārdevēja izveidota Izsoles komisija (turpmāk – Komisija). 
1.5. Izsoles sākums - 2026.gada 1.oktobris plkst.13.00. Izsoles pirmās lotes (Lote Nr.1) solīšanas periods noslēdzas 2026.gada 1.oktobris plkst.14.00. Katras nākamās pēc kārtas esošās lotes solīšanas perioda noslēgums tiek noteikts ar 10 (desmit) minūšu intervālu pēc iepriekšējās lotes noslēguma.
1.6. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē. 
1.7. Ar Izsoli saistītajos dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu un Fizisko personu datu apstrādes likuma 25.panta pirmo daļu.

2. Informācija par kustamo mantu
2.1. Pārdevējs Izsolē pārdod melnos un krāsainos metāllūžņus ar provizorisko svaru 965,12 tonnu apmērā (turpmāk – Metāllūžņi), tai skaitā:
	Metāllūžņu kategorija
	Tehniskais raksturojums
	Provizoriskais svars, tonna

	3A-dz gabarīta metāllūžņi
	
	12,00

	5A negabarīta metāllūžņi
	
	850,00

	16A kategorijas skaida
	Tērauds
	50,00

	12A kategorijas skārds
	
	25,00

	17A kategorijas metāllūžņi
	Gabarīta čuguns
	8,00

	20A kategorijas metāllūžņi
	Negabarīta čuguns
	15,00

	Krāsainie metāllūžņi
	Alumīnija skaida
	0,10

	Krāsainie metāllūžņi
	Misiņa skaida
	0,10

	Krāsainie metāllūžņi
	Titānu saturoši lūžņi, cietmetāla plāksnes
	0,21

	Krāsainie metāllūžņi
	Vara lūžņi
	0,20

	Krāsainie metāllūžņi
	Alumīnija lūžņi
	0,63

	Krāsainie metāllūžņi
	Akumulatoru lūžņi niķeļa (Ni-Cd, Fe-Ni)
	0,95

	Krāsainie metāllūžņi
	Akumulatoru lūžņi (svina)
	2,93

	
	Kopā:
	965,12


2.2. Metāllūžņu tehniskā specifikācija (informācija par Metāllūžņu sastāvu, atrašanās vietu un izvešanas nosacījumiem) norādīta Noteikumu 1.pielikumā.
2.3. Metāllūžņu svars tika noteikts, izmantojot matemātiskos aprēķinus un aplēses. Pastāv augsta iespējamība, ka Metāllūžņu izvešanas procesā pēc precīzas svēršanas, svars var mainīties +/-20% robežās.
2.4. Metāllūžņu savākšana, svēršana notiek par Metāllūžņu pircēja līdzekļiem, izmantojot normatīvajos aktos noteiktā kārtībā sertificētus svarus.
2.5. Metāllūžņi izvedami no Metāllūžņu atrašanās vietas 30 (trīsdesmit) kalendāro dienu laikā pēc pirkuma līguma noslēgšanas. Izvešana notiek pēc savstarpēji saskaņota izvešanas grafika, nepieciešamības gadījumā Pārdevējs un pircējs var vienoties par izvešanas termiņa pagarināšanu, pie nosacījuma, ka pircējs sākot ar 31. (trīsdesmit pirmo) dienu sāk maksāt Pārdevējam pirkumā līgumā noteikto maksu par Metāllūžņu uzglabāšanu.
2.6. Visus izdevumus, kas saistīti ar Metāllūžņu tālāku transportēšanu no nodošanas vietas sedz pircējs.
3. Izsoles sākumcena un Izsoles solis
3.1. Metāllūžņi tiek pārdoti 14 (četrpadsmit) lotēs.
3.2. Izsoles sākuma cena un Izsoles solis:
	Lotes Nr.
	Metāllūžņu kategorija
	Tehniskais raksturojums
	Provizoriskais svars, tonna
	Izsoles sākumcena par 1 tonnu, EUR/t bez PVN
	Izsoles solis par 1 tonnu, EUR

	1
	3A-dz gabarīta metāllūžņi
	
	12,00
	285
	1

	2
	5A negabarīta metāllūžņi
	
	420,00
	285
	1

	3
	5A negabarīta metāllūžņi
	
	430,00
	285
	1

	4
	16A kategorijas skaida
	Tērauds
	50,00
	230
	1

	5
	12A kategorijas skārds
	
	25,00
	255
	1

	6
	17A kategorijas metāllūžņi 
	Gabarīta čuguns
	8,00
	285
	1

	7
	20A kategorijas metāllūžņi
	Negabarīta čuguns
	15,00
	275
	1

	8
	Krāsainie metāllūžņi
	Alumīnija skaida
	0,10
	900
	1

	9
	Krāsainie metāllūžņi 
	Misiņa skaida
	0,10
	6000
	10

	10
	Krāsainie metāllūžņi
	Titānu saturoši lūžņi, cietmetāla plāksnes
	0,21
	8000
	10

	11
	Krāsainie metāllūžņi
	Vara lūžņi
	0,20
	6400
	10

	12
	Krāsainie metāllūžņi
	Alumīnija lūžņi
	0,63
	1600
	10

	13
	Krāsainie metāllūžņi
	Akumulatoru lūžņi niķeļa (Ni-Cd, Fe-Ni)
	0,95
	300
	1

	14
	Krāsainie metāllūžņi
	Akumulatoru lūžņi (svina)
	2,93
	720
	1

	
	
	Kopā:
	965,12
	
	


3.3. Par solīšanas vienību tiek noteikta cena par vienu Metāllūžņu tonnu. Tiesības noslēgt līgumu par lotes iegādi iegūst Izsoles dalībnieks, kurš nosolīs pirmais augstāko cenu par tonnu. 
3.4. Dalībnieks var izteikt piedāvājumu par vienu vai vairākām Izsoles lotēm.
3.5. Pirkuma maksai tiek piemērots pievienotās vērtības nodoklis saskaņā ar Latvijas Republikas Pievienotās vērtības nodokļa likuma prasībām.
4. Izsoles izsludināšana
4.1. Pārdevējs publicē informāciju par Izsoli oficiālajā izdevumā “Latvijas Vēstnesis”, interneta vietnē http://ldzcargo.ldz.lv un elektroniskajā izsoļu vietnē http://auctioncargo.ldz.lv.

5. Izsoles drošības nauda
5.1. Dalībai Izsolē tiek noteikta Izsoles drošības nauda 3 000 EUR (trīs tūkstoši euro) apmērā neatkarīgi no tā, cik lotēs dalībnieks piedalās (turpmāk – drošības nauda). Izsoles uzvarētājam iemaksātā drošības nauda tiek atmaksāta pēc pirkuma līguma noslēgšanas un pilnas pirkuma maksas samaksas par Metāllūžņiem. Pārējiem Izsoles dalībniekiem drošības nauda tiek atmaksāta 10 (desmit) darba dienu laikā pēc Izsoles noslēguma datuma, ja vien neiestājas kāds no Noteikumu 5.3. punktā minētajiem gadījumiem
5.2. Drošības naudai līdz Noteikumu 6.5.punkā norādītajam datumam jābūt iemaksātai un saņemtai Pārdevēja norēķinu kontā Nr.LV08RIKO0000082999854, AS Luminor Bank, SWIFT kods  RIKOLV2X, maksājuma dokumentā norādot maksājuma mērķi: “Metāllūžņu pārdošanas izsoles Nr.REAL 2026/19  drošības nauda”.
5.3. Drošības nauda netiek atmaksāta:
5.3.1. nevienam no Izsolei reģistrētajam dalībniekam, ja Izsoles laikā neviens no Izsoles dalībniekiem vai Izsoles vienīgais dalībnieks nevienā no Izsoles lotēm nesola pat Izsoles sākuma cenu;
5.3.2. Izsoles uzvarētājam, ja tas atsakās noslēgt pirkuma līgumu Pārdevēja noteiktajā termiņā.
1. 
2. 
3. 
4. 
5. 
5.1. 
5.2. 
5.3. 
6. Izsoles dalībnieki
6.1. Par Izsoles dalībnieku var būt Eiropas Savienībā vai trešā valstī (izņemot Krievijas Federāciju un Baltkrievijas Republiku) reģistrēta juridiska persona:
6.1.1. ar atbilstošu saimnieciskās darbības jomu (uzņēmuma darbības veida NACE kods), piemēram: atkritumu un lūžņu vairumtirdzniecība, šķirotu materiālu pārstrāde, u.tml.);
6.1.2. [bookmark: _Hlk214964142]ar spēkā esošām atļaujām un/vai licencēm, kas izsniegtas atbilstoši atkritumu apsaimniekošanas jomu regulējošiem normatīvajiem aktiem (t.sk. Ministru kabineta 2011.gada 13.decembra noteikumiem Nr.960 “Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”, Ministru kabineta 2011.gada 13.septembra noteikumiem Nr.703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību” u.c.) vai gadījumos, kad Izsoles dalībnieks reģistrēts ārpus Latvijas Republikas, spēkā esošām atļaujām un/vai licencēm, ko atbilstoši atkritumu apsaimniekošanas jomu regulējošiem normatīvajiem aktiem izsniegusi kompetenta institūcija valstī, kurā pretendents ir reģistrēts.
6.2. Komisijas sekretārs neautorizē Izsolei dalībnieku, uz kuru attiecas jebkurš no šādiem nosacījumiem:
6.2.1. ir pasludināts Izsoles dalībnieka maksātnespējas process, apturēta vai izbeigta tā saimnieciskā darbība vai tas tiek likvidēts;
6.2.2. Izsoles dalībniekam vai ar to saistītajām personām (t.sk. īpašniekam, patiesā labuma guvējam, valdes vai padomes loceklim, pārstāvēt tiesīgajai personai) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Komisijas sekretāram ir tiesības neautorizēt Izsolei dalībnieku, uz kuru attiecas jebkurš no šādiem nosacījumiem:
6.3.1. Latvijā vai valstī, kurā Izsoles dalībnieks ir reģistrēts vai kurā atrodas tā pastāvīgā dzīvesvieta, dalībniekam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; 
6.3.2. Izsoles dalībniekam Izsoles reģistrācijas dienā ir neizpildītas parādsaistības pret Pārdevēju.
6.4. Lai kļūtu par Izsoles dalībnieku, personai ir jāizveido EIV kontu (ar instrukciju EIV lietošanai var iepazīties vietnē: https://auctioncargo.ldz.lv/ sadaļā “User Guidline”), jāsamaksā drošības nauda un jāiesūta Komisijas sekretāram uz e-pastu (norādīts 10.1.2.punktā) Noteikumu 6.5.punktā minētie dokumenti. Pēc dokumentu pārbaudes Komisijas sekretārs autorizē Izsoles dalībnieku un viņš varēs reģistrēties Izsolei. 
6.5. Personām, kuras vēlas autorizēties dalībai Izsolē, līdz 2026.gada 30.septembra plkst.12.00 Komisijas sekretāram jāiesūta uz e-pastu šādi dokumenti:
6.5.1. Latvijas Republikā reģistrētām juridiskajām personām:
6.5.1.1. pieteikums dalībai izsolē atbilstoši Noteikumu 3.pielikumam (parakstīts ar drošu elektronisko parakstu);
6.5.1.2. pilnvara pārstāvēt juridisko personu Izsolē (parakstītu ar drošu elektronisko parakstu), ja juridisko personu nepārstāv Latvijas Republikas Komercreģistra publiskajā datu bāzē  norādītais juridiskās personas izpildinstitūcijas loceklis ar atsevišķām pārstāvības tiesībām;
6.5.1.3. visu to atļauju (licenču) kopijas, kas dod tiesības veikt metāllūžņu realizāciju, uzglabāšanu, iepirkšanu, apsaimniekošanu vai citas saistītās darbības (prasība neattiecas uz pretendentu, kurš minētos dokumentus jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs);
6.5.1.4. sadarbības partnera identifikācijas veidlapa juridiskām personām atbilstoši Noteikumu 4.pielikumam (parakstīta ar drošu elektronisko parakstu; prasība neattiecas uz pretendentu, kurš aizpildītu veidlapu jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs, un tajā norādītie dati ir aktuāli).
6.5.1.5. Izsoles drošības naudas samaksu apliecinošs dokuments.
6.5.2. Citā valstī reģistrētam juridiskajām personām:
6.5.2.1. pieteikums dalībai izsolē atbilstoši Noteikumu 3.pielikumam (parakstīts ar drošu elektronisko parakstu);
6.5.2.2. reģistrācijas apliecības kopija (prasība neattiecas uz pretendentu, kurš minētos dokumentus jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs);
6.5.2.3. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām (prasība neattiecas uz pretendentu, kurš minētos dokumentus jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs);
6.5.2.4. visu atļauju (licenču) kopijas, kas ļauj dalībniekam veikt metāllūžņu realizāciju, uzglabāšanu, iepirkšanai utt. (prasība neattiecas uz pretendentu, kurš minētos dokumentus jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs);
6.5.2.5. izziņa, ko izsniegusi kompetenta institūcija valstī, kurā pretendents ir reģistrēts, kas apliecina, ka pretendentam attiecīgajā valstī nav nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro;
6.5.2.6. pilnvara pārstāvēt juridisko personu, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu);
6.5.2.7. sadarbības partnera identifikācijas veidlapa juridiskām personām, atbilstoši Noteikumu 4.pielikumam (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu; prasība neattiecas uz pretendentu, kurš aizpildītu veidlapu jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs, un tajā norādītie dati ir aktuāli);
6.5.2.8. Izsoles drošības naudas samaksu apliecinošs dokuments. 
6.6. Noteikumu 6.5.2.1. – 6.5.2.7.punktā minētajiem dokumentiem jābūt ar tulkojumu latviešu vai angļu valodā.
6. 
6.1. 
6.2. 
6.3. 
6.4. 
6.5. 
6.6. 
6.7. Komisijas sekretāram ir tiesības neautorizēt dalībai Izsolē pretendentu, ja nav iesniegts kāds no Noteikumos 6.5.punktā minētajiem dokumentiem un/vai iesniegtais dokuments neatbilst Noteikumu 6.5. un 6.6.punkta prasībām.
6.8. Pēc pretendentu iesniegto dokumentu izskatīšanas, Komisijas sekretārs izmantojot EIV autorizē Izsoles dalībnieku  vai informē par autorizācijas atteikumu. Informāciju par autorizācijas  rezultātu nosūta uz EIV norādīto pretendenta e-pastu.
6.9. Pēc Izsoles norises Komisijas sekretārs noņem visiem Izsoles dalībniekiem autorizācijas statusu.

7. Izsoles norise
7.1. Izsoles solīšanas periods 1.lotei ir 1 (viena) stunda no Noteikumu 1.5.punktā norādītā sākuma laika. Katras nākamās lotes solīšanas periods noslēdzas ar 10 (desmit) minūšu intervālu pēc iepriekšējās lotes noslēguma.
7.2. Izsoles solīšanas laiks EIV tiek automātiski atjaunots līdz 15 (piecpadsmit) minūtēm no pēdējās likmes laika, ja solītāji turpina iesniegt solījumus 15 (piecpadsmit) minūtes pirms Izsoles beigām, līdz laikam, kad pēdējais solītājs izdara savu likmi. Lotes noslēguma laika pagarināšanās vienā lotē (pēdējā brīža solījumu dēļ) neietekmē un nepavieto nākamo lošu solīšanas noslēguma laikus.
7.3. EIV pēc Izsoles beigām atspoguļo solīšanas laiku un augstāko nosolīto cenu. Izsoles laiku pagarina līdz nākamās darba dienas plkst. 13.00, ja EIV darbības traucējumu dēļ solīšana nebija iespējama pēdējo 10 (desmit) minūšu laikā pirms Izsoles noslēgšanas.
7.4. Pēc Izsoles beigām Komisijas sekretārs sagatavo protokolu par Izsoles rezultātu, pievienojot no EIV saņemtos datus par Izsoles soļiem un solītājiem. Protokolu apstiprina Komisija.
7.5. Ja solītājs, kurš pirmais nosolīja augstāku cenu (turpmāk – Nosolītājs), atsakās noslēgt pirkuma līgumu, Pārdevējam ir tiesības uzaicināt iegādāties Metāllūžņus Izsoles dalībnieku, kuru pārsolīja Nosolītājs.
7.6. Izsoli atzīst par nenotikušu, ja:
7.6.1. Izsolei nav reģistrējies neviens dalībnieks;
7.6.2. neviens reģistrētais dalībnieks nesola Izsoles sākumcenu;
7.6.3. tiek saņemta informācija par būtiskiem Izsoles objekta juridiskiem vai tehniskiem trūkumiem, kuri nebija zināmi līdz Izsoles sākumam un kuri varētu ietekmēt potenciālos dalībniekus pieņemt apzinātu lēmumu par piedalīšanos izsolē;
7.6.4. attiecībā uz Nosolītāju vai ar to saistītajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.5. Pārdevēja valde neapstiprina Izsoles rezultātus;
7.6.6. Izsoles norises laikā vai 24 (divdesmit četru) stundu laikā pēc Izsoles noslēgšanas, tiek saņemts paziņojums par būtiskiem EIV traucējumiem, kas var ietekmēt Izsoles rezultātus, vai par EIV drošības sistēmas pārkāpumiem.

8. Pretenziju iesniegšana, Izsoles rezultātu apstiprināšana un līguma noslēgšana 
8.1. Izsoles dalībniekiem ir tiesības rakstiski iesniegt Komisijai pretenziju par Izsoles organizēšanas gaitu. Komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
8.2. Komisija ne vēlāk kā 10 (desmit) darba dienu laikā pēc Izsoles noslēgšanas iesniedz Izsoles protokolu apstiprināšanai Pārdevēja valdei.
8.3. Tikai pēc Izsoles rezultātu apstiprināšanas Pārdevēja valdē, Nosolītājs vai Noteikumu 8.6. punktā norādītais Izsoles dalībnieks iegūst tiesības iegādāties Metāllūžņus. Pārdevēja valdē apstiprināts Izsoles protokols ir pamats Metāllūžņu pirkuma līguma sagatavošanai un parakstīšanai. 
8.4. Pārdevējs informē Nosolītāju par Pārdevēja valdē pieņemto lēmumu, nosūta līguma projektu un uzaicina viņu 5 (piecu) darba dienu laikā noslēgt Metāllūžņu pirkuma līgumu.
8.5. Ja 10 (desmit) darba dienu laikā no līguma projekta nosūtīšanas dienas nav parakstīts pirkuma līgums, Pārdevējam ir tiesības uzskatīt, ka Nosolītājs atteicies no Metāllūžņu iegādes.
8.6. Noteikumu 8.5.punktā minētā gadījumā, Komisija uzaicina nākamās augstākās cenas solītāju noslēgt Metāllūžņu pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā tiek sastādīts Komisijas protokols, kurā norāda minētos apstākļus un iesniedz šo protokolu apstiprināšanai Pārdevēja valdē. Ja Komisijas protokols tiek apstiprināts valdē, Metāllūžņu pirkuma līgums tiek slēgs ar valdes lēmumā norādīto Izsoles dalībnieku.

9. Pirkuma maksas un citu maksājumu samaksas kārtība
9.1. Pēc pirkuma līguma parakstīšanas Pārdevējs atbilstoši pirkuma līguma noteikumiem izraksta Pircējam pavadzīmes par Metāllūžņu iegādi, kuras Pircējs apmaksā pilnā apjomā. 
9.2. Pircēja iemaksātā Izsoles drošības nauda paliek Pārdevēja rīcībā līdz tiek veikta pilna Metāllūžņu iegādes pavadzīmju apmaksa.
10. Pārdevēja kontaktpersonas
10.1. Pārdevēja kontaktpersonas:
10.1.1. [bookmark: _Hlk71280039]tehniskajos jautājumos, par metāllūžņiem, kas atrodas Varšavas ielā 49, Daugavpilī  – A.Loss, tālrunis: (+371) 27076632, e-pasts: Aleksejs.Loss@ldz.lv;
10.1.2. tehniskajos jautājumos, par metāllūžņiem, kas atrodas 2.Preču iela 30, Daugavpilī -  A.Ivčenko, tālrunis (+371) 29531773, e-pasts:  aleksejs.ivcenko@ldz.lv; 
10.1.3. Komisijas sekretārs – I.Stendzeniece, tālrunis: (+371) 25719192, e-pasts: iepirkumi.cargo@ldz.lv 

[bookmark: _Hlk234832239]Pielikumā:
1.pielikums – “Metāllūžņu tehniskā specifikācija”;
2.pielikums – “Pirkuma līguma projekts”;
3.pielikums – “Pieteikums dalībai izsolē (veidlapa)”;
4.pielikums -  “Sadarbības partnera identifikācijas un aptaujas veidlapa juridiskām personām”.



Izsoles komisijas priekšsēdētājs A.Loss (parakstīts ar drošu elektronisko parakstu un satur laika zīmogu)



1. pielikums
Elektroniskās izsoles (Id.Nr. REAL 2026/19) noteikumiem
melno un krāsaino metāllūžņu pārdošanai


[bookmark: _Hlk214969866]Metāllūžņu tehniskā specifikācija


	Lotes Nr. 
	Nosaukums
	Daudzums,    tonnas,
(+/-20%)
	Stāvoklis
	Transportēšanas  nosacījumi
	Atrašanās vieta

	1.
	Gabarīts 3A-DZ, t.sk.:
Dīzeļlokomotīvju bojātās (lietotās) rezerves daļas

	12,00
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	2.
	Negabarīts 5A, t.sk.:  
Ratiņu sānu rāmji, virsatsperu sijas, riteņpāri ar bukšu korpusiem

	420,00
	Iekrauti vagonos
	Pircējs var izvest metāllūžņus esošajā vagonā vai pārkraut metāllūžņus autotransportā.*
	VRC
Daugavpils, Varšavas iela - 49

	3.
	Negabarīts 5A, t.sk.:
Ratiņu sānu rāmji, virsatsperu sijas, riteņpāri ar bukšu korpusiem
	430,00
	Iekrauti vagonos, daļa atrodas uz zemes
	Pircējs var izvest metāllūžņus esošajā vagonā vai pārkraut metāllūžņus autotransportā, bet uz zemes esošus metāllūžņus Pircējs ar saviem līdzekļiem iekrauj autotransportā vai vagonā un izved metāllūžņus no Pārdevēja teritorijas ar savu transportu.*
	VRC
Daugavpils, Varšavas iela - 49

	4.
	Skaida 16A
	50,00
	Iekrauts vagonā

	Pircējs var izvest metāllūžņus esošajā vagonā vai pārkraut metāllūžņus autotransportā.*
	VRC
Daugavpils, Varšavas iela - 49

	5.
	Skārds 12A, t.sk.:
	25,00
	

	
	5.1.
	Skārds 12A
	20,00
	atrodas uz zemes 
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	VRC
Daugavpils, Varšavas iela - 49

	
	5.2.
	Skārds 12A
	5,00
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	6.
	17A kategorijas metāllūžņi
Gabarīta čuguns
	8,00
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	7.
	20A kategorijas metāllūžņi
Negabarīta čuguns
	15,00
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	8.
	Krāsainie metāllūžņi: 
Alumīnija skaida
	0,10
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	9.
	Krāsainie metāllūžņi: 
Misiņa skaida
	0,10
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	10.
	Krāsainie metāllūžņi: 
Titānu saturoši lūžņi cietmetāla plāksnes

	0,21
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	11.
	Krāsainie metāllūžņi: 
Vara lūžņi
	0,20
	 atrodas uz zemes
	 Pircējs ar saviem līdzekļiem izved metāllūžņus no Pārdevēja teritorijas ar savu transportu.
	VRC
Daugavpils, Varšavas iela - 49

	12.
	Krāsainie metāllūžņi: 
Alumīnija lūžņi
	0,63
	 atrodas uz zemes
	 Pircējs ar saviem līdzekļiem izved metāllūžņus no Pārdevēja teritorijas ar savu transportu.
	VRC
Daugavpils, Varšavas iela - 49

	13.
	Krāsainie metāllūžņi: 
Akumulatoru lūžņi niķeļa (Ni-Cd, Fe-Ni)
	0,95
	atrodas uz zemes
	 Pircējs ar saviem līdzekļiem izved metāllūžņus no Pārdevēja teritorijas ar savu transportu.
	VRC
Daugavpils, Varšavas iela - 49

	14.
	Akumulatoru lūžņi (svina), t.sk.:
	2,93
	

	
	14.1
	Akumulatoru lūžņi (svina)
	1,43
	 atrodas uz zemes
	 Pircējs ar saviem līdzekļiem izved metāllūžņus no Pārdevēja teritorijas ar savu transportu.
	VRC
Daugavpils, Varšavas iela - 49

	
	14.2
	Akumulatoru lūžņi (svina)
	1,50
	atrodas uz zemes
	Pircējs ar saviem līdzekļiem iekrauj autotransportā un izved metāllūžņus no Pārdevēja teritorijas ar savu transportu.
	LRC
Daugavpils, 
2.Preču iela 30

	Kopā:
	965,12
	




	*Pircējam ir iespēja izmantot iekraušanas/pārkraušanas darbu izpildei Pārdevēja tehniku, kā arī Pārdevēja īpašumā ir dzelzceļa kravas vagoni, kurus Pircējs varēs izmantot, atsevišķi vienojoties ar Pārdevēju. Ja Pircējs izmanto Pārdevēja kravas vagonus un tehniku, tad Pircējs apņemas samaksāt visas izmaksas, kas saistītas ar šī pakalpojuma sniegšanu.

2. pielikums
Elektroniskās izsoles (Id.Nr. REAL 2026/19) noteikumiem
melno un krāsaino metāllūžņu pārdošanai

[bookmark: _Hlk234832289]PROJEKTS
Rīgā, 2026.gada __________
vai līguma datums ir pēdējā pievienotā drošā elektroniskā paraksta un laika zīmoga datums

LĪGUMS Nr.___________


[bookmark: _Hlk234832309]Sabiedrība ar ierobežotu atbildību “LDZ CARGO”, reģistrācijas Nr.40003788421 (turpmāk – Pārdevējs), kuru uz ______ pilnvaras Nr. _____ pamata pārstāv _______________,  no vienas puses, un
_________________________________, reģistrācijas Nr. _____ (turpmāk – Pircējs), tās ______________ personā, kas rīkojas uz _____________ pamata, no otras puses, abi kopā - puses, noslēdz šādu pirkuma līgumu (turpmāk – Līgums):

1. Līguma priekšmets
1.1. Šajā Līgumā noteiktajā kārtībā Pārdevējs pārdod un nodod Pircējam, bet Pircējs pērk un pieņem no Pārdevēja __________ metāla lūžņus (turpmāk – Metāllūžņi), par cenu, kas ir noteikta Pārdevēja rīkotajā 2026.gada_______ izsolē____________ (rīkota elektroniskajā izsoles vietnē http://auctioncargo.ldz.lv), atbilstoši Metāllūžņu tehniskai specifikācijai (Līguma 1.pielikums).
1.2. Faktiskais pārdodamo Metāllūžņu svars tiek noteikts, Līgumā paredzētajā kārtībā tos nosverot un Metāllūžņus svars var atšķirties no Līgumā norādītā apjoma 20% (plus vai mīnuss divdesmit procentu) robežās.

2. Pirkuma maksa
2.1. Saskaņā ar 2026. gada _______ Pārdevēja rīkotās Metāllūžņu izsoles rezultātiem Metāllūžņu cena par tonnu ir noteikta ______ EUR (______ euro, 00 centi) bez pievienotās vērtības nodokļa (turpmāk – PVN). Šajā punktā noteiktā cena par Metāllūžņu tonnu ir galīga un nav maināma.
2.2. Plānotā Līguma kopējā summa ir ______ EUR (______ euro, 00 centi) bez PVN. PVN darījumam netiek aprēķināts un maksāts saskaņā ar Pievienotās vērtības nodokļa likuma 143. pantu (Īpašs nodokļa piemērošanas režīms metāllūžņu piegādei un ar to saistītiem pakalpojumiem – apgrieztā jeb reversā PVN maksāšanas kārtība) (punkts precizējams atkarībā no Pircēja reģistrācijas valsts). Faktiskā līguma summa tiek fiksēta preču pavadzīmēs un tiek noteikta atbilstoši Līgumā noteiktajā kārtībā nosvērto Metāllūžņu apjomam un Metāllūžņu cenai (Līguma 2.1.punkts). 
2.3.  Pircējs ir iemaksājis Pārdevējam izsoles nodrošinājumu (drošības naudu) ______ EUR (______ euro, 00 centi) apmērā, kas paliek Pārdevēja rīcībā un tiek atmaksāta Pircējam pēc tam, kad veikta pilna visu Metāllūžņu pavadzīmju apmaksa.

3. Samaksas noteikumi
3.1. Pircējs apņemas samaksāt par Metāllūžņiem 5 (piecu) darba dienu laikā, skaitot no Pārdevēja pavadzīmes izrakstīšanas dienas. Samaksas atskaites termiņš iestājas nākošajā dienā pēc preču pavadzīmes izrakstīšanas. Pirkuma maksa tiek uzskatīta par saņemtu dienā, kad tā saņemta Pārdevēja norādītajā bankas kontā.
3.2. Ja netiek ievērots Līguma 3.1.punktā noteiktais apmaksas termiņš un/vai Pārdevēja izrakstītā pavadzīme netiek apmaksātā pilnā apmērā, Pārdevējam ir tiesības aprēķināt Pircējam līgumsodu 0,1% (nulle komats viens procents) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no savlaicīgi nesamaksātas summas, bez PVN.
3.3. Īpašuma tiesības uz Metāllūžņiem pāriet Pircējam pēc pavadzīmē norādītās summas pilnīgas samaksas.
3.4. Līgumsoda samaksa neatbrīvo Pircēju no zaudējumu segšanas un Līguma izpildes pienākuma.

4. Metāllūžņu pārdošanas kārtība
4.1. Pārdevējs pilnvaro par darījumu atbildīgo darbinieku _________ (tālr. ________, e-pasts: ____________) vai viņa pienākumu izpildītāju, Pārdevēja vārdā parakstīt Metāllūžņu pārdošanas pavadzīmes un Metāllūžņu pieņemšanas-nodošanas aktus.
4.2. Par darījumu atbildīgais darbinieks ne vēlāk kā 1 (vienu) darba dienu pirms Metāllūžņu nodošanas saskaņo konkrētu Metāllūžņu pieņemšanas – nodošanas laiku. 
4.3. Puses vienojas, ka Pircējs pieņems Metāllūžņus šādā adresē: ___________________________.
4.4. Metāllūžņu svēršanu, t.sk. to transportēšanu nosvēršanai, un iekraušanu transportlīdzeklī nodrošina Pircējs par saviem līdzekļiem.
4.5. Pircējs par saviem līdzekļiem nodrošina transportlīdzekli Metāllūžņu nogādāšanai uz savu noliktavu vai citu Pircēja izvēlētu vietu.
4.6. Gadījumā, ja Līguma 4.3. punktā norādītajā Metāllūžņu atrašanās vietā svaru nav, Metāllūžņi tiek transportēti svēršanai uz dzelzceļa stacijas svariem (ja tie ir iekrauti vagonā) vai uz Pircēja svariem Metāllūžņu pieņemšanas vietā Daugavpilī, klātesot Pārdevēja par darījumu atbildīgajam darbiniekam. Pēc svēršanas Pircējs un Pārdevēja par darījumu atbildīgais darbinieks nekavējoties paraksta pieņemšanas – nodošanas aktu, norādot tajā pārdodamo Metāllūžņu tīrsvaru.
4.7. Pēc Metāllūžņu nosvēršanas Pārdevējs nekavējoties izraksta preču pavadzīmi. Pircēja pārstāvim ir pienākums to nekavējoties parakstīt, norādot amata nosaukumu, paraksta atšifrējumu un apliecinot savu pilnvarojumu ar Pircēja zīmoga nospiedumu (ja attiecināms).
4.8. Par Metāllūžņu pieņemšanas datumu tiek uzskatīta diena, kurā tie ir iekrauti transportlīdzeklī nogādāšanai uz Pircēja noliktavu vai citu Pircēja izvēlētu vietu.
4.9. Pircējs apņemas izvest Metāllūžņus no Pārdevēja teritorijas (Līguma 4.3.punkts) 30 (trīsdesmit) kalendāro dienu laikā no abpusējas Līguma parakstīšanas dienas. Izvešana notiek saskaņā ar savstarpēji saskaņotu izvešanas grafiku. Nepieciešamības gadījumā Puses var rakstveidā vienoties par izvešanas termiņa pagarināšanu, pie nosacījuma, ka Pircējs sākot ar 31. (trīsdesmit pirmo) dienu sāk maksāt Pārdevējam Līguma 4.10.punktā noteikti Metāllūžņu glabāšanas maksu.
4.10. Ja Pircējs neizved Metāllūžņus no Pārdevēja teritorijas (Līguma 4.3.punkts) 30 (trīsdesmit) dienu laikā no šī Līguma parakstīšanas dienas, Metāllūžņi tiek uzskatīti par nodotiem glabāšanā Pārdevējam un sākot ar 31. (trīsdesmit pirmo) dienu Pircējs apņemas maksāt Pārdevējam Metāllūžņu glabāšanu maksu 0.01 % (nulle komats nulle viens procents) no glabājamo Metāllūžņu vērtības  (un PVN par katru diennakti.
5. Apliecinājumi un atbildība
5.1. Pārdevējs apliecina, ka pārdodamie Metāllūžņi ir radušies Pārdevēja saimnieciskās darbības rezultātā un ir tā īpašums.
5.2. Pircējs apņemas samaksāt par Metāllūžniem Līgumā noteiktajā termiņā un kārtībā.
5.3. Visi riski par Metāllūžņu nejaušu bojāeju, bojāšanu, nozagšanu vai nozaudēšanu pāriet no Pārdevēja uz Pircēju ar brīdi, kad Metāllūžņi ir iekrauti transportlīdzeklī to nogādāšanai uz Pircēja noliktavu vai citu Pircēja izvēlētu vietu.
5.4. Pircējs apņemas, atrodoties Pārdevēja teritorijā (Līguma 4.3. punkts), stingri ievērot darba aizsardzības, ugunsdrošības, apkārtējās vides aizsardzības un citus piemērojamos drošības tehnikas noteikumus.
5.5. Pircējs apliecina un garantē, ka:
5.5.1. tas ievēro Latvijas Republikas, Eiropas Savienības, Apvienoto Nāciju Organizācijas un Amerikas Savienoto Valstu (tostarp OFAC) normatīvos aktus, rezolūcijas un lēmumus, kas nosaka starptautisko vai nacionālo sankciju un citu ierobežojumu piemērošanu;
5.5.2. tas neiesaistīsies darījuma attiecībās, kā arī nekavējoties izbeigs un neuzturēs tās ar personām, pret kurām ir vērstas Līguma 5.5.1. punktā minētās sankcijas;
5.5.3. tas pēc pirmā Pārdevēja rakstveida pieprasījuma Līgumā vai pieprasījumā noteiktajā termiņā un apjomā iesniegs Pārdevējam visu nepieciešamo informāciju un dokumentus, kas apliecina sankciju atbilstības prasību ievērošanu.
5.6. Pircējs apzinās un piekrīt, ka Līguma 5.5.punktā minēto apliecinājumu vai garantiju pārkāpuma gadījumā:
5.6.1. Pārdevējam ir tiesības apturēt savu Līgumā noteikto saistību izpildi, kā arī vienpusēji atkāpties no Līguma vai nekavējoties to izbeigt bez jebkādu zaudējumu vai kompensāciju atlīdzināšanas Pircējam;
5.6.2. Pircējs ir pilnībā atbildīgs par šāda pārkāpuma rezultātā Pārdevējam nodarītajiem tiešajiem un netiešajiem zaudējumiem un apņemas tos pilnībā atlīdzināt.

6. Strīdu izšķiršana
6.1. Pušu saistības, kas izriet no Līguma, apspriežamas pēc Latvijas Republikas normatīvajiem aktiem.
6.2. Visus strīdus un domstarpības, kas var rasties no Līguma vai sakarā ar Līgumu, Puses risina savstarpēju sarunu ceļā.
6.3. Katra puse ir tiesīga rakstveidā nosūtīt pretenziju otrai pusei Līguma 12.4.punktā noteiktā kārtībā. Pretenzijai ir jābūt pamatotai un dokumentāli pamatotai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža. 
6.4. Ja 1 (viena) mēneša laikā no strīda rašanās brīža puses nevar vienoties par strīda izšķiršanu sarunu ceļā, strīds izšķirams Latvijas Republikas tiesā Latvijas Republikas normatīvajos aktos noteiktajā kārtībā.

7. Līguma termiņš un izbeigšana
7.1. Līgums stājas spēkā ar tā abpusējas parakstīšanas dienu un ir spēkā līdz 31.12.2026. Attiecībā uz pušu neizpildītām saistībām, prasījumiem par zaudējumu atlīdzināšanu, līgumsoda samaksu Līgums ir spēkā līdz brīdim, kad puses būs pilnīgi un pienācīgi izpildījuši no Līguma izrietošās saistības.
7.2. Līgumu var izbeigt pēc pušu savstarpējas rakstiskas vienošanās.
7.3. Pārdevējs ir tiesīgs vienpusējā kārtā izbeigt Līgumu, rakstveidā par to informējot Pircēju, jebkurā no šādiem gadījumiem:
7.3.1. ja ir pasludināts Pircēja maksātnespējas process, apturēta vai izbeigta tā saimnieciskā darbība, uzsākts Pircēja likvidācijas process vai ir apturēta Pircēja saimnieciskā darbība, ievērojot likuma “Par nodokļiem un nodevām” 34.1.pantā noteikto;
7.3.2. ja Līgumu nav iespējams izpildīt tādēļ, ka Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas Līguma organizācijas dalībvalsts noteiktās sankcijas;
7.3.3. ja Pircējs nepilda vai nepienācīgi pilda Līgumā noteiktās saistības un nenovērš pārkāpumu Pārdevēja rakstiskā brīdinājumā par Līguma pārkāpumu norādītajā termiņā. 
7.4. Ja Līgums tiek izbeigts saskaņā ar Līguma 7.3.1. un/vai 7.3.2.punktu, Pārdevējs nosūta Pircējam par to rakstisku paziņojumu Līguma 12.4.punktā noteiktajā kārtībā un Līgums tiek izbeigts nekavējoties.
7.5. Līguma 7.3.3.punktā noteiktajā gadījumā Līgums tiek izbeigts Pārdevēja paziņojumā norādītajā termiņš.
8. Konfidencialitāte
8.1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi Līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
8.2. Saņemto vienas puses komercnoslēpumu saturošo informāciju otra puse apņemas izmantot vienīgi Līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.
8.3. Pircējs bez iepriekšējas Pārdevēja piekrišanas nav tiesīgs apstrādāt no Pārdevēja Līguma izpildes ietvaros saņemto informāciju, izmantojot mākslīgā intelekta vai mašīnmācīšanās rīkus, kuru ietvaros Pārdevēja informācija tiek nodota, saglabāta, apstrādāta vai kļūst pieejama ārpus Pārdevēja kontrolētās vides. Šāda rīcība uzskatāma par neatļautu informācijas nodošanu trešajām personām un Līguma pārkāpumu.

9. Personas datu aizsardzība
9.1. Puses apliecina, ka tās ir informētas, ka vienas puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
9.2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
9.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
9.4. Puses apņemas nenodot tālāk trešajām personām otras puses iesniegtos personas datus. Ja, saskaņā ar spēkā esošajiem tiesību aktiem, pusēm var rasties šāds pienākums, tās pirms personas datu nodošanas, informē par to otru pusi, ja vien to neaizliedz spēkā esošie tiesību akti.
9.5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
9.6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
10. Biznesa ētika
10.1. Pircējs, parakstot Līgumu, apliecina, ka ir iepazinies ar koncerna “Latvijas dzelzceļš” mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
10.2. Pircējam ir pienākums nekavējoties informēt Pārdevēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pārdevējam kļūst zināms, ka Pircējs ir pārkāpis kādu no Pamatprincipiem, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
10.3. Ja Pircēja rīcībā Līguma izpildes ietveros nonāk informācija vai rodas pamatotas aizdomas, ka Pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā http://www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.

11. Nepārvaramas varas apstākļi
11.1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto Līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, Līguma saistību izpildes termiņus pusēm jāpagarina attiecīgi par šo apstākļu darbības laiku.
11.2. Pusei, kurai Līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā 5 (piecu) darba dienu laikā.
11.3. Ja nepārvaramu apstākļu dēļ Līguma izpilde nav iespējama vairāk kā par 30 (trīsdesmit) dienām, katrai no pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no pusēm nav tiesību pieprasīt no otras zaudējumu atlīdzību.

12. Citi noteikumi
12.1. Jebkuri Līguma grozījumi un papildinājumi tiek noformēti rakstiski un pēc abpusējas parakstīšanas tiek pievienoti šim Līgumam kā tā neatņemama sastāvdaļa.
12.2. Pircējs nav tiesīgs bez Pārdevēja rakstiskas piekrišanas pilnīgi vai daļēji nodot šajā Līgumā noteiktās tiesības un pienākumus trešajām personām.
12.3. Par izmaiņām rekvizītos puses nekavējoties rakstiski informēs viena otru ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
12.4. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo Līgumu, iesniedzami rakstveidā un tiks uzskatīti par iesniegtiem, ja tie:
12.4.1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu; 
12.4.2. ir nosūtīti ar ierakstītu sūtījumu uz otras puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
12.4.3. nosūtīti uz Līguma rekvizītos norādīto otras puses e-pasta adresi – otrajā darba dienā. 
12.5. Līguma 12.4.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī Līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena. 
12.6. Pušu reorganizācija vai to vadītāju maiņa nevar būt par pamatu Līguma izbeigšanai. Jebkurā gadījumā un gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši puses tiesību pārņēmējam.
12.7. Jautājumus, kas šajā Līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
12.8. Līgums sagatavots latviešu valodā (ja nepieciešams ar tulkojumu angļu valodā) elektroniska dokumenta veidā, kopā ar 1.pielikumu parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
12.9. Līgumam tā parakstīšanas dienā ir pievienots 1.pielikums, kas ir Līguma neatņemama sastāvdaļa – “Metāllūžņu tehniskā specifikācija” uz _lp.

8. Pušu rekvizīti un paraksti

	Pārdevējs:
Sabiedrība ar ierobežotu atbildību  “LDZ CARGO”
Reģistrācijas Nr.40003788421
PVN reģistrācijas Nr. LV40003788421
Juridiskā adrese: Dzirnavu iela 147 k-1, Rīga, LV-1050, Latvija
Bankas rekvizīti:
AS Luminor Bank Latvijas filiāle
Konts Nr. LV08RIKO0000082999854
SWIFT kods: RIKOLV2X
Saziņas līdzekļi: 
Tālrunis:____________ 
e-pasts: _______________


R.Freimanis  _________________

____________________________

	Pircējs:
Nosaukums / vārds un uzvārds
Reģistrācijas nr./ personas kods
PVN reģistrācijas Nr. 
Juridiskā adrese / deklarētā adrese
Bankas rekvizīti:
Banka nosaukums__________
Konts Nr.___________________
SWIFT kods: ___________
Saziņas līdzekļi: 
Tālrunis: ____________ 
e-pasts: _______________


/……./________________________



Līgums parakstīts ar drošu elektronisko parakstu un  satur laika zīmogu
1.pielikums 
Līgumam Nr.CAR - __________


Metāllūžņu tehniskā specifikācija

	Nr.p.k.
	Nosaukums
	Daudzums, tonnas 
(+/- 20%)
	Cena,
EUR bez PVN
	Metāllūžņu atrašanās adrese

	
	
	
	
	

	
	
	
	
	

	
	
	
	
	

	
	
	
	
	











































3.pielikums
Elektroniskās izsoles (Id.Nr. REAL 2026/19) noteikumiem
melno un krāsaino metāllūžņu pārdošanai


Vieta, ___.___.2026.
Nr.________

PIETEIKUMS DALĪBAI IZSOLĒ
“Elektroniskā izsole (ID. Nr. REAL 2026/19) 
melno un krāsaino metāllūžņu pārdošanai”

Pretendents:
	Nosaukums
	

	Reģistrācijas numurs
	

	Reģistrācijas valsts
	

	Juridiskā adrese
	

	Bankas rekvizīti  un norēķina konta informācija
	

	Tālruņa numurs:
	

	E-pasta adrese (saziņai, korespondences saņemšanai):
	 

	Pretendenta amatpersonas vai pilnvarotā personas, kura pārstāvēs pretendentu izsolē, pārstāvības pamats (pilnvara, statūti, cits dokuments)
	

	Pretendenta amatpersonas vai pilnvarotās personas vārds uzvārds un amats, kura/s parakstīs līgumu vārds uzvārds, amats un pārstāvības pamats (pilnvara, statūti, cits dokuments)
	


ar šī pieteikuma iesniegšanu pretendents piesaka savu dalību:
Sabiedrības ar ierobežotu atbildību “LDZ CARGO”, reģistrācijas Nr.40003788421, juridiskā adrese: Dzirnavu iela 147 k-1, Rīga, LV-1050 (turpmāk – SIA “LDZ CARGO”) rīkotajā Elektroniskajā izsolē (ID. Nr. REAL 2026/19) melno un krāsaino metāllūžņu pārdošanai (turpmāk – Izsole).
Dalības veids: tiešsaistē elektroniskajā izsoļu vietnē http://auctioncargo.ldz.lv (turpmāk – EIV).
Pretendents apliecina, ka:
· ir iepazinies ar Izsoles noteikumiem un tā pielikumiem un piekrīt visām Izsoles noteikumos un tā pielikumos izvirzītajām prasībām;
· ir iepazinies ar EIV lietošanas noteikumiem;
· apņemas izpildīt Izsoles noteikumu 2.pielikumā pievienotā pirkuma līguma nosacījumus, ja Pretendents Izsoles noteikumos noteiktajā kārtībā tiks atzīts par Izsoles uzvarētāju;
· Pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo triju gadu laikā līdz pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta vai izbeigta, un nav nodokļu vai valsts sociālās apdrošināšanas obligāto iemaksu parādi;
· Pretendentam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un ierobežojumi, tajā skaitā uz Pretendenta valdes, padomes locekļiem, patiesā labuma guvējiem, pārstāvēttiesīgām personām, prokūristiem neattiecas starptautisko un nacionālo sankciju, būtisku finanšu tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktās sankcijas un ierobežojumi; 
· Pretendents apņemas nekavējoties rakstiski informēt SIA “LDZ CARGO” gadījumā, ja pret Pretendentu, Pretendenta valdes, padomes locekli, patieso labuma guvēju, pārstāvēttiesīgo personu, prokūristu tiks piemērotas šī apliecinājuma iepriekšējā punktā minētās sankcijas, kā arī jebkuras citas starptautiskās vai nacionālās sankcijas;
· Pretendentam šī pieteikuma iesniegšanas dienā nav nenokārtotas parādsaistības pret SIA “LDZ CARGO”;
· šim pieteikumam pielikumā ir pievienojis Izsoles noteikumu 6.5.punktā attiecināmos dokumentus;
· piekrīt, ka SIA “LDZ CARGO” saziņai ar Pretendentu par Izsoles norises gaitu izmanto šādu kontaktinformāciju: __________________________(e-pasta adrese, tālrunis).


Datums
Pretendenta amatpersonas vai pilnvarotās personas vārds uzvārds un amats
paraksts






4.pielikums
Elektroniskās izsoles (Id.Nr. REAL 2026/19) noteikumiem
melno un krāsaino metāllūžņu pārdošanai


[bookmark: _Hlk61957861]Sadarbības partnera identifikācijas un aptaujas veidlapa juridiskām personām

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, SIA “LDZ CARGO” lūdz iesniegt nepieciešamo informāciju, aizpildot šo veidlapu:
1. Juridiskās personas (arī personālsabiedrības biedru) nosaukums:

2. Reģistrācijas numurs/ analogs lielums:

3. Reģistrācijas valsts:

4. Pārstāvēt tiesīgās personas:
Pārstāvēt tiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.
 

5. Valde:
Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

6. Padome (ja ir izveidota): 
Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

7. [bookmark: _Hlk57791213]Patiesais labuma guvējs/i (PLG):
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē patiesais labuma guvējs ir fiziskā persona, kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:
 a) fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
 b) fiziska persona, kura tiešā vai netiešā veidā kontrolē uzņēmuma darbību; Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1 , PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita. 

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG. 

PLG nav iespējams noskaidrot, jo sadarbības partneris ir: 
|_| atvasināta publiska persona;
|_| tiešās pārvaldes iestāde vai pastarpinātās pārvaldes iestāde;
|_| valsts vai pašvaldības kontrolēta kapitālsabiedrība;
|_| komersants, kura akcijas ir iekļautas regulētā tirgū. 


8. Kāds ir uzņēmuma darbības veids? Sniegt aprakstu par uzņēmumu (interneta vietnes adrese, uzņēmuma filiāles un ražotnes atrašanās vieta, ja tāda ir) _______________________________________________________________________ 
9. Vai pēdējo trīs gadu laikā jūsu uzņēmumā ir notikusi akcionāru vai dalībnieku maiņa? 
|_|Jā (norādīt) ________________________________________________________ 
|_|Nē 
10. Parakstot šo identifikācijas un aptaujas veidlapu,  apliecinām, ka mainoties veidlapā norādītajai informācijai,  nekavējoties par to informēsim, nosūtot aktuālo informāciju uz SIA “LDZ CARGO” juridisko adresi vai e-pastu cargo@ldz.lv . 

	Likumiskais pārstāvis:  


	Personas statuss (valdes loceklis, prokūrists, pilnvarotā persona, cits)


	
	Vārds, uzvārds


	
	Paraksts3


	
	Datums




1 Šajā punktā minētos personas datus “Latvijas dzelzceļš” koncerns apstrādā, balstoties uz Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk tekstā GDPR): 
1/ GDPR 6.panta 1.daļas b/punkta pamata – līgumisko attiecību uzsākšanai un līguma izpildes nodrošināšanai pēc datu subjekta (līgumslēdzējas puses) pieprasījuma, un 
2/ GDPR 6.panta 1.daļas c/punkta pamata, lai izpildītu uz pārzini (LDZ) attiecināmu juridisku pienākumu pārbaudīt savus sadarbības partnerus, atbilstoši Starptautisko un Latvijas Republikas nacionālo sankciju likuma un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām; 
3/ GDPR 6.panta 1.daļas e/punkta pamata, lai izpildītu uzdevumu, ko veic sabiedrības interesēs – terorisma novēršanai un krāpšanas riska ierobežošanai.
 2 “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma” 1.panta 5) punkta izpratnē. 
3 vai elektroniskais paraksts

